# **ROMÂNIA**

#  **JUDEŢUL SUCEAVA**

####  MUNICIPIUL CÂMPULUNG MOLDOVENESC

##### A N U N Ţ

**30625/ 02.12.2020**

Primăria municipiului Câmpulung Moldovenesc anunţă organizarea concursului de recrutare pentru ocuparea funcţiei publice vacante de execuție de ***inspector, cl.I, grad profesional debutant, cu normă întreagă, durată nedeterminată la*** ***Compartimentul planificare urbană și autorizări – Direcția tehnică și urbanism din cadrul aparatului de specialitate al primarului municipiului Câmpulung Moldovenesc;***

 Concursul se va desfăşura la sediul primăriei municipiului Câmpulung Moldovenesc şi va consta în 2 probe:

* **în data de 05 ianuarie 2021 orele 10.00 - proba scrisă;**
* **în data de 08 ianuarie 2021 orele 10.00 - proba interviu**.

Condiţiile generale de înscriere la concurs sunt cele prevăzute de art. 465 din Ordonanța de Urgență nr. 57/2019 privind Codul administrative, cu modificările și completările ulterioare;

***Condiţiile specifice de înscriere la concurs sunt:***

Studii universitare de licenţă absolvite cu diplomă de licenţă sau echivalentă ***în domeniile urbanismului, arhitecturii și construcțiilor.***

***Dosarele vor cuprinde următoarele documente****:*

* formularul de înscriere la concurs(cerere tip de la cam.28 - Compartimentul resurse umane și de pe pagina de internet a primăriei, secțiunea - Carieră );
* copie act identitate ;
* copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/ funcţiei sau pentru exercitarea profesiei – modelul orientativ al adeverintei se regăsește și pe pagina de internet a primăriei, secțiunea – Carieră
* copii ale diplomelor de studii, certificatelor şi altor documente care atestă efectuarea unor specializări şi perfecţionări;
* copie a certificatului de căsătorie, dacă numele din diploma de studii diferă de cel existent în cartea de identitate;
* copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului, de către medicul de familie al candidatului;
* cazierul judiciar;
* curriculum vitae, modelul comun european;
* declaraţia pe propria răspundere, prin completarea rubricii corespunzătoare din formularul de înscriere sau adeverinţa care să ateste calitatea sau lipsa calităţii de lucrător al Securităţii sau colaborator al acesteia.

***Copiile de pe actele prevăzute mai sus se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.***

Dosarele de concurs se vor depune în perioada **02 decembrie 2020 – 21 decembrie 2020** înclusiv, la sediul Primăriei Municipiului Câmpulung Moldovenesc, str. 22 Decembrie nr. 2 cam. 28.

Relaţii suplimentare se pot obţine la sediul Primăriei Municipiului Câmpulung Moldovenesc, str. 22 Decembrie nr. 2 cam. 28 sau la telefon 0230/314425, interior 117 – persoană de contact Botea Cătălina Mariana - inspector și email salarizare1@campulungmoldovenesc.ro.

 **Secretar comisie,**

 **Botea Cătălina Mariana**

**Afișat astăzi: 02.12.2020**